Imtella' Ottubru 3, 2021 - Aġġornata 3 Ta' Ottubru, 2021 6:55pm Filmat: Marlon Grima Wara l-maltemp li għamel dal-lejl, siġra kbira taż-Żnuber inqalgħet mill-għeruq u spiċċat f'nofs triq ewlenija f'Ħ'Attard. Is-siġra jidher li kissret il-bankina u anki għawġet arblu tad-dawl fi Triq in-Nutar Zarb. Fuq il-post marru l-Pulizija u membri tal-Protezzjoni Ċivili biex jikkordinaw it-traffiku u jneħħu l-periklu. B'xorti tajba ħadd ma ndarab f'dan l-inċident. Skont l-uffiċċju meteoroloġiku, matul dan il-lejl niżlet ftit iktar minn 24 millimetru ta' xita, u fil-lejl ta' qabel niżlet kważi tmintax -il millimetru. Matul il-lejl kien hemm ukoll għadd ta' buffuri ta' riħ, b'uħud minnhom laħqu l-veloċità ta' 45 knots. Ara wkoll: Ara l-ħerba li ħalla l-maltemp fix-Xlendi – karozza tispiċċa fil-baħar